LIETUVOS RESPUBLIKOS ŽEMĖS ŪKIO MINISTRO
ĮSAKYMAS

NUOSTOLIŲ DĖL UŽKREČIAMŲJŲ LIGŲ – GALVIJŲ TUBERKULIOZĖS, GALVIJŲ BRUCELIOZĖS, ENZOOTINĖS GALVIJŲ LEUKOZĖS – ŽIDINIO GALVIJŲ BANDOJE SUNAIKINIMO ĮVERTINIMO IR ATLYGINIMO TAISYKLĖS

2011 m. gegužės 9 d. Nr. 3D-389
Vilnius


Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo (Žin., 2002, Nr. 72-3009; 2008, Nr. 81-3174) 7 straipsnio 2 dalies 6 punktu, 8 straipsnio 1 dalimi ir 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo (OL 2005 L 209, p. 1) su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2006 m. gruodžio 15 d. Komisijos reglamentu (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiančiu Reglamentą (EB) Nr. 70/2001(OL 2006, L 358 p.3), 1990 m. birželio 26 d. Tarybos sprendimu 90/424/EEB dėl išlaidų veterinarijos srityje (OL 2004 m. specialusis leidimas, 3 skyrius, 10 tomas, p. 128) su paskutiniais pakeitimais, padarytais 2009 m. gegužės 25 d. Tarybos sprendimu 2009/470/EB (OL 2009 L 155, p. 30),
1. Tvirtinu Nuostolių dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo įvertinimo ir atlyginimo taisykles (pridedama).
2. Nustatau, kad tinkamais atlyginti laikomi nuo 2010 m. sausio 1 d. patirti nuostoliai dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – paskerstų galvijų, prarastų pajamų dėl VMVT taikytų apribojimų ir draudimų, patirtų sunkumų įsigyjant naujus galvijus.

PATVIRTINTA
Lietuvos Respublikos žemės ūkio ministro 
2011 m. gegužės 9 d. įsakymu Nr. 3D-389

NUOSTOLIŲ DĖL UŽKREČIAMŲJŲ LIGŲ – GALVIJŲ TUBERKULIOZĖS, GALVIJŲ BRUCELIOZĖS, ENZOOTINĖS GALVIJŲ LEUKOZĖS – ŽIDINIO GALVIJŲ BANDOJE SUNAIKINIMO ĮVERTINIMO IR ATLYGINIMO TAISYKLĖS

I. BENDROSIOS NUOSTATOS

1. Nuostolių dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo įvertinimo ir atlyginimo taisyklės (toliau – taisyklės) parengtos vadovaujantis 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo (OL 2005 L 209, p. 1) su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2006 m. gruodžio 15 d. Komisijos reglamentu (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiančiu Reglamentą (EB) Nr. 70/2001(OL 2006, L 358 p.3), 1990 m. birželio 26 d. Tarybos sprendimu 90/424/EEB dėl išlaidų veterinarijos srityje (OL 2004 m. specialusis leidimas, 3 skyrius, 10 tomas, p. 128) su paskutiniais pakeitimais, padarytais 2009 m. gegužės 25 d. Tarybos sprendimu 2009/470/EB (OL 2009 L 155, p. 30).
2. Šių taisyklių tikslas – įvertinti nuostolius už priverstinai dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – paskerstus galvijus, prarastas pajamas dėl Valstybinės maisto ir veterinarijos tarnybos (toliau – VMVT) taikytų apribojimų ir draudimų, sunkumų, įsigyjant naujų galvijų (toliau – nuostoliai), ir nustatyti nuostolių atlyginimo tvarką.
3. Nuostoliai atlyginami juridiniams ir fiziniams asmenims, kurie turi nuosavybės teisę į galvijus, priverstinai paskerstus naikinant užkrečiamąsias ligas, t. y. galvijų tuberkuliozę, galvijų bruceliozę, enzootinę galvijų leukozę, ir kurie verčiasi žemės ūkio pirmine gamyba, kaip apibrėžta Lietuvos Respublikos žemės ūkio, maisto ūkio ir kaimo plėtros įstatyme (Žin., 2002, Nr. 72-3009; 2008, Nr. 81-3174) (toliau – galvijų savininkai).
4. Kai valstybės pagalba galvijų savininkų nuostoliams atlyginti (toliau – valstybės pagalba) teikiama juridiniams asmenims, jie turi atitikti reikalavimus, keliamus mažoms ir vidutinėms įmonėms, kaip jos apibrėžtos 2008 m. rugpjūčio 6 d. Komisijos reglamento (EB) Nr. 800/2008 I priede.
5. Valstybės pagalba skiriama iš valstybės biudžeto lėšų. Valstybės pagalba pagal šias taisykles negali būti teikiama, jei galvijų savininkas gavo paramą nuostoliams atlyginti iš kitų nacionalinių ar Europos Sąjungos programų.
6. Taisyklėse vartojamos sąvokos apibrėžtos Lietuvos Respublikos veterinarijos įstatyme (Žin., 1992, Nr. 2-15) ir kituose teisės aktuose.

II. NUOSTOLIŲ ĮVERTINIMO IR ATLYGINIMO TVARKA

7. Galvijų savininkui 100 procentų atlyginami nuostoliai, jei galvijų savininkas, vykdydamas VMVT nurodymus, ėmėsi priemonių, kad užkrečiamosios ligos – galvijų tuberkuliozės, galvijų bruceliozės, enzootinės galvijų leukozės – židinys jam nuosavybės teise priklausančioje galvijų bandoje būtų sunaikintas, ši užkrečiamoji liga neišplistų, ir įvykdė VMVT nurodymą paskersti galvijus. Nuostolių atlyginimo dydis gali būti sumažintas žemės ūkio ministro įsakymu, atsižvelgiant į einamaisiais metais valstybės pagalbai pagal šias taisykles skirtas lėšas.
8. Valstybės pagalba apskaičiuojama atsižvelgiant į:
8.1. galvijų vidutinę rinkos vertę;
8.2. prarastas pajamas dėl VMVT nurodymu galvijų bandai taikytų apribojimų, draudimų ir sunkumų įsigyjant naujus galvijus.
9. Iš apskaičiuotų nuostolių, įvardytų taisyklių 8.1 ir 8.2 punktuose, atimama:
9.1. visa pagal draudimo schemą gauta suma;
9.2. visa už paskerstus galvijus skerdyklos išmokėta suma;
9.3. išlaidos, kurios nebuvo patirtos dėl ligos, bet kitu atveju būtų buvusios patirtos.
10. VMVT:
10.1. įtarusi, kad galvijas serga užkrečiamąja liga – galvijų tuberkulioze, galvijų brucelioze, enzootine galvijų leukoze – teisės aktų nustatyta tvarka raštu informuoja galvijų savininką, nurodo apribojimo ir draudimo priemones, kurių galvijų savininkas privalo laikytis, ir kontroliuoja jų vykdymą;
10.2. nustačiusi užkrečiamąją ligą – galvijų tuberkuliozę, galvijų bruceliozę ar enzootinę galvijų leukozę – teisės aktų nustatyta tvarka pateikia galvijų savininkui mėginių laboratorinių tyrimų protokolų kopijas, raštu nurodo galvijų savininkui taikomus užkrečiamosios ligos židinio apribojimo, draudimo priemones, organizuoja ir kontroliuoja šios užkrečiamosios ligos židinio panaikinimą, nurodo apribojimus dėl naujos galvijų bandos formavimo bei vykdo užkrečiamosios ligos prevenciją;
10.3. įsitikinusi, kad sunaikintas užkrečiamosios ligos – galvijų tuberkuliozės, galvijų bruceliozės ar enzootinės galvijų leukozės – židinys, raštu apie tai informuoja:
10.3.1. galvijų savininką, nurodydama VMVT galvijų bandai taikytų apribojimų ir draudimų panaikinimą ir prevencijos priemones naujai suformuotai galvijų bandai;
10.3.2. savivaldybės sudarytą Nuostolių, patirtų likviduojant gyvūnų užkrečiamųjų ligų protrūkius, įvertinimo komisiją (toliau – savivaldybės komisija);
10.3.3. Žemės ūkio ministeriją (toliau – ministerija), vadovaudamasi Pranešimų Žemės ūkio ministerijai apie gyvulių ir kitų gyvūnų užkrečiamųjų ligų atvejus, įsigytas priešepizootines priemones ir atliktus darbus teikimo tvarka, patvirtinta Lietuvos Respublikos valstybinės maisto ir veterinarijos tarnybos direktoriaus 2001 m. spalio 31 d. įsakymu Nr. 465 (Žin., 2001, Nr. 96-3410).
11. Galvijų savininkas, gavęs iš VMVT raštu pranešimą apie užkrečiamosios ligos – galvijų tuberkuliozės, galvijų bruceliozės, enzootinės galvijų leukozės – židinio sunaikinimą jam nuosavybės teise priklausančioje bandoje, per 20 darbo dienų kreipiasi į savivaldybės komisiją` dėl nuostolių atlyginimo ir pateikia šiuos dokumentus:
11.1. prašymą atlyginti nuostolius (toliau – prašymas) (1 priedas);
11.2. nuosavybės teisės į priverstinai paskerstus galvijus patvirtinimo dokumentus;
11.3. galvijų vidutinės rinkos vertės ir prarastų pajamų, nurodytų 8.1 ir 8.2 punktuose, ir gautų išmokų ir (ar) nepatirtų išlaidų, nurodytų 9.1–9.3 punktuose, įrodymo dokumentus;
11.4. duomenų patvirtinimo deklaraciją valstybės pagalbai gauti už nuostolius dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo (toliau – deklaracija) (2 priedas).
12. Galvijų savininkas, dėl svarbios priežasties (nenugalima jėga, sunki liga, išvykimas iš šalies ir kt.) pavėlavęs pateikti prašymą, gali dar per 10 darbo dienų jį pateikti, nurodydamas vėlavimo priežastis (prašymo pateikimo laikas 30 darbo dienų po oficialaus VMVT pranešimo apie užkrečiamosios ligos – galvijų tuberkuliozės, galvijų bruceliozės, enzootinės galvijų leukozės – židinio sunaikinimą jo nuosavybės teise priklausančioje bandoje gavimo).
13. VMVT savivaldybės komisijai pateikia:
13.1. epizootinio tyrimo duomenis, susijusius su užkrečiamosios ligos – galvijų tuberkuliozės, galvijų bruceliozės, enzootinės galvijų leukozės – židinio nustatymu ir sunaikinimu;
13.2. laboratoriniam tyrimui paimtų mėginių laboratorinių tyrimų protokolų kopijas;
13.3. galvijų savininkui išduoto leidimo paskersti gyvūną skerdykloje ir skersti vežamo gyvūno važtaraščio kopijas;
13.4. VMVT nurodymų dėl apribojimų ir draudimų galvijų bandai, gyvūninių maisto produktų realizavimo, apribojimo formuojant naują galvijų bandą patvirtinimo dokumentų, taip pat šių apribojimų ir draudimų panaikinimo patvirtinimo dokumentų kopijas;
13.5. duomenis apie VĮ Žemės ūkio informacijos ir kaimo verslo centro ūkinių gyvūnų registro centrinėje duomenų bazėje registruotų galvijų perkėlimą ir kaitą;
13.6. skerdyklos išduotą galvijų paskerdimo, nurodant paskerstų galvijų individualius numerius, patvirtinimo dokumentą.
14. Savivaldybės komisija per 20 darbo dienų nuo galvijo savininko prašymo pateikimo dienos pagal VMVT pateiktus taisyklių 13 punkte nurodytus dokumentus ir galvijų savininko pateiktus taisyklių 11 punkte nurodytus ir kitus papildomus dokumentus ir (arba) papildomą informaciją įvertina, ar galvijo savininko prašyme pateikti duomenys atlyginti nuostolius yra pagrįsti ir apskaičiuota valstybės pagalbos suma yra teisinga.
15. Savivaldybės komisijai pareikalavus, galvijų savininkas ar VMVT per 20 darbo dienų turi pateikti papildomus dokumentus ir (arba) papildomą informaciją.
16. Jei duomenys teisingi, savivaldybės komisijos atstovas pasirašo ir užpildo Elektroninių duomenų pažymą apie lėšų poreikį nuostoliams už priverstinai dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – paskerstus galvijus, prarastas pajamas dėl VMVT taikytų apribojimų ir draudimų, patirtų sunkumų, įsigyjant naujų galvijų atlyginti (Excel formatu) (3 priedas) (toliau – pažyma). Užpildytą pažymą savivaldybės komisija teikia Nacionalinei mokėjimo agentūrai prie Žemės ūkio ministerijos (toliau – Agentūra) elektroniniu paštu (nacparama@nma.lt) galvijų savininkų prašymų kopijas ir deklaracijų kopijas paštu, o patvirtintus 1, 2, 3 priedų originalus Savivaldybės komisija turi pasilikti. Informacija, pateikta pažymoje ir galvijų savininkų prašymuose, turi sutapti.
17. Agentūra, gavusi iš savivaldybės komisijos 16 punkte nurodytus dokumentus, per 20 darbo dienų atlieka patikrą, esant neatitikimų ar trūkstant informacijos prašo savivaldybės komisiją, VMVT ar galvijo savininką pateikti papildomus dokumentus ir (arba) papildomą informaciją.
18. Agentūrai nustačius neatitikimų ir raštu ar elektroniniu paštu paprašius patikslinti Agentūrai pateiktus duomenis, savivaldybės komisija, VMVT arba galvijo savininkas ne vėliau kaip per 5 darbo dienas raštu ar elektroniniu paštu juos patikslina.
19. Atlikusi patikrą, įvertinusi papildomus dokumentus ir (arba) papildomą informaciją, Agentūra priima sprendimą dėl valstybės pagalbos skyrimo arba neskyrimo ir per 10 darbo dienų nuo sprendimo priėmimo raštu informuoja galvijų savininką.
20. Agentūra teikia ministerijai pinigų užsakymo paraišką (4 priedas), siekdama gauti lėšų valstybės pagalbai galvijų savininkams išmokėti.
21. Ministerija Agentūros pinigų užsakymo paraišką užregistruoja ir tikrina, ar ji atitinka turinio reikalavimus, ar neviršija valstybės pagalbai galvijų savininkų nuostoliams atlyginti skirtų asignavimų.
22. Jei pinigų užsakymo paraiška parengta netinkamai, Agentūra, atsižvelgdama į ministerijos nurodytas priežastis, rengia ir teikia naują pinigų užsakymo paraišką.
23. Ministerija tikrina ir tvirtina gautas tinkamai parengtas pinigų užsakymo paraiškas ir, vadovaudamasi Valstybės biudžeto lėšų išdavimo iš valstybės iždo sąskaitos taisyklėmis, patvirtintomis Lietuvos Respublikos finansų ministro 2000 m. liepos 21 d. įsakymu Nr. 195 (Žin., 2000, Nr. 65-1976; 2007, Nr. 90-3604), pagal jas rengia mokėjimo paraiškas Lietuvos Respublikos finansų ministerijos Valstybės iždo departamentui (toliau – Valstybės iždo departamentas) dėl lėšų pervedimo Agentūrai. Mokėjimo paraiška parengiama ir pateikiama Valstybės iždo departamentui per 5 darbo dienas nuo tinkamos pinigų užsakymo paraiškos užregistravimo dienos.
24. Agentūra, gavusi iš banko, tvarkančio jos sąskaitas, išrašą apie Valstybės iždo departamento pervestas lėšas, per 5 darbo dienas suformuoja ir išsiunčia bankui mokėjimo pavedimus, kad šis pervestų lėšas galvijų savininkams.

III. VIEŠINIMAS

25. Agentūra skelbia asmenų, gavusių valstybės pagalbą sąrašus ir sumas, kurios buvo skirtos iš valstybės biudžeto lėšų galvijų savininkams už priverstinai dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – paskerstus galvijus, prarastas pajamas dėl VMVT taikytų apribojimų ir draudimų, sunkumų, įsigyjant naujų galvijų.
26. Informacija apie galvijų savininkams iš valstybės biudžeto kalendoriniais metais išmokėtas lėšas paskelbiama iki kitų metų balandžio 30 d. Agentūros tinklalapyje.

IV. ATSAKOMYBĖ

27. Už dokumentų patirtiems nuostoliams apskaičiuoti pateikimą savivaldybės komisijai ir dokumentuose esančios informacijos teisingumą teisės aktų nustatyta tvarka atsako galvijų savininkai.
28. Už dokumentuose, patvirtinančiuose individualiai paženklintų galvijų atsekamumą nuo ligos sukėlėjo įtarimo iki galvijų priverstinio paskerdimo, pateiktų duomenų teisingumą atsako VMVT.
29. Už galvijų savininkų prašymų patikrinimą atsako šiuos duomenis patvirtinusios savivaldybės komisijos.
30. Už teisingą valstybės pagalbos išmokėjimą ir lėšų apskaitą pagal savivaldybių pateiktas pažymas atsako Agentūra.
31. Galvijų savininkai, neteisėtai gavę valstybės pagalbą, ar asmenys, prisidėję prie neteisėtų lėšų gavimo, atsako teisės aktų nustatyta tvarka.
_________________







Nuostolių dėl užkrečiamųjų ligų – galvijų tuberkuliozės,
galvijų bruceliozės, enzootinės galvijų leukozės – židinio
galvijų bandoje sunaikinimo įvertinimo ir atlyginimo taisyklių
1 priedas 
(2011 m. gegužės 9 d. įsakymo Nr. 3D-389 redakcija)

(Prašymo atlyginti nuostolius forma)

_	
(fizinio asmens vardas ir pavardė, juridinio asmens pavadinimas*)
_	
(fizinio / juridinio asmens kodas, fizinio / juridinio asmens adresas (buveinė)*, telefonas, faksas, el. paštas)

________________________
(savivaldybės pavadinimas)

Nuostolių, patirtų likviduojant gyvūnų užkrečiamųjų ligų protrūkius, įvertinimo komisijai

PRAŠYMAS
ATLYGINTI NUOSTOLIUS

____________ Nr. ________
(data)

Prašau atlyginti nuostolius už priverstinai dėl užkrečiamųjų ligų – galvijų tuberkuliozės ⬜, galvijų bruceliozės ⬜, enzootinės galvijų leukozės ⬜ – paskerstus galvijus, prarastas pajamas dėl VMVT taikytų apribojimų ir draudimų, sunkumų, įsigyjant naujų galvijų.

Ūkininko įregistravimo Ūkininkų ūkio registre pažymėjimo numeris 	

Galvijų bandos numeris 	

Banko rekvizitai 	

Skerdyklos pavadinimas, adresas ir veterinarinio patvirtinimo Nr. 	

Informacija apie priverstinai paskerstus galvijus: 

	Eil. Nr. 
	Priverstinai paskersto galvijo individualus Nr. 
	Leidimo paskersti gyvūną skerdykloje data 
	Skersti vežamo gyvūno važtaraščio data 
	Skerdykloje galvijui suteiktas skerdimo Nr.
	Galvijo vidutinė rinkos kaina**

	
	
	
	
	
	



Iš viso priverstinai paskersta galvijų, vnt. 	
Informacija apie:
Prarastas pajamas dėl VMVT nurodymu 
galvijų bandai taikytų apribojimų, draudimų (Lt) 	
Prarastas pajamas dėl sunkumų, įsigyjant naujų galvijų (Lt) 	
Gautas draudimo išmokas (Lt) 	
Skerdyklos išmokėtą sumą už paskerstus galvijus (Lt) 	
Išlaidas, kurios nebuvo patirtos dėl ligos, 
bet kitu atveju būtų buvusios patirtos (Lt) 	
Valstybės pagalbos sumą (Lt) nuostoliams dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo atlyginti.

	_____________________________________
(juridinio asmens ar jo atstovo pareigų pavadinimas, jei prašymą pildo juridinis asmuo)
	__________
(parašas)
	_____________________
(vardas ir pavardė)



Patikrinimą atliko: 
Nuostolių, patirtų likviduojant gyvūnų užkrečiamųjų ligų protrūkius,
įvertinimo komisijos atstovo pareigų pavadinimas
(Parašas)
(Vardas ir pavardė)
(Data)

*Pildoma didžiosiomis raidėmis;
**nuostoliai įvertinami pagal galvijų vidutinę rinkos vertę, kuri Žemės ūkio ir maisto produktų rinkos informacinės sistemoje buvo skelbta praėjusį mėnesį prieš galvijo paskerdimo skerdykloje faktą. 
_________________


Nuostolių dėl užkrečiamųjų ligų – galvijų
tuberkuliozės, galvijų bruceliozės, enzootinės
galvijų leukozės – židinio galvijų bandoje
sunaikinimo įvertinimo ir atlyginimo taisyklių
2 priedas
(2011 m. gegužės 9 d. įsakymo Nr. 3D-389
redakcija)

(Duomenų patvirtinimo deklaracijos valstybės pagalbai gauti už nuostolius dėl
užkrečiamųjų ligų – galvijų tuberkuliozės, galvijų bruceliozės, enzootinės galvijų
leukozės – židinio galvijų bandoje sunaikinimo formos pavyzdys)

___________________________________________________
(galvijų savininko vardas, pavardė/įmonės pavadinimas)
___________________________________________________
(asmens/įmonės kodas)

DUOMENŲ PATVIRTINIMO DEKLARACIJA VALSTYBĖS PAGALBAI GAUTI UŽ
NUOSTOLIUS DĖL UŽKREČIAMŲJŲ LIGŲ – GALVIJŲ TUBERKULIOZĖS,
GALVIJŲ BRUCELIOZĖS, ENZOOTINĖS GALVIJŲ LEUKOZĖS – ŽIDINIO
GALVIJŲ BANDOJE SUNAIKINIMO

	Aš, pretenduojantis gauti valstybės pagalbą už nuostolius dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo, pasirašydamas patvirtinu, kad:

	1.
	Vadovaujantis 2008 m. rugpjūčio 6 d. Komisijos reglamento (EB) Nr. 800/2008, skelbiančio tam tikrų rūšių pagalbą, suderinamą su bendrąja rinka taikant Sutarties 87 ir 88 straipsnius (Bendrasis bendrosios išimties reglamentas) (OL 2008 L 214, p. 3), I priedo nuostatomis, esu pripažįstamas*:

	1.1
	šios rūšies įmone:

	
	savarankiška įmone
	⬜

	
	įmone partnere
	⬜

	
	susijusia įmone
	⬜

	1.2.
	šios kategorijos įmone:
	

	
	maža ar vidutine įmone
	⬜

	
	didele įmone
	⬜

	2.
	Žemės plotas, ha
	

	3.
	Užsiimu pirmine žemės ūkio produktų gamyba
	⬜

	4.
	Darbuotojų skaičius per paskutinį ataskaitinį laikotarpį (pridėjus įmonių partnerių ir susijusių įmonių duomenis), vnt.
	

	5.
	Metinė apyvarta per paskutinį ataskaitinį laikotarpį (pridėjus įmonių partnerių ir susijusių įmonių duomenis), Lt*
	

	6.
	Žemės ūkio valda įregistruota Lietuvos Respublikos žemės ūkio informacijos ir kaimo verslo registre, valdos Nr.*
	

	7.
	Sutinku ne mažiau kaip 3 metus nuo prašymo nuostoliams atlyginti pateikimo datos saugoti visą su valstybės pagalbos skyrimu susijusią medžiagą ir dokumentus
	

	8.
	Esu susipažinęs su Valstybės pagalbos teikimo už nuostolius dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo įvertinimo ir atlyginimo taisyklėmis ir kitų teisės aktų, reglamentuojančių valstybės pagalbos teikimą, nuostatomis ir atitinku jų reikalavimus
	⬜

	9.
	Sutinku su Nacionalinės mokėjimo agentūros prie Žemės ūkio ministerijos reikalavimu pateikti papildomus duomenis apie įmonę ir visus su valstybės pagalbos teikimu už nuostolius dėl užkrečiamųjų ligų – galvijų tuberkuliozės, galvijų bruceliozės, enzootinės galvijų leukozės – židinio galvijų bandoje sunaikinimo susijusius dokumentus jos nustatytais terminais
	⬜

	10. 
	Šioje deklaracijoje ir pateiktuose dokumentuose nurodyta informacija, mano žiniomis ir įsitikinimu, yra teisinga
	⬜

	11. 
	Sutinku, kad informacija apie mano prašomą ir gautą valstybės pagalbą bus viešinama visuomenės informavimo tikslais, taip pat gali būti perduota audito ir tyrimų institucijoms, siekiant apsaugoti Bendrijos ir Lietuvos Respublikos interesus.
	⬜

	12.
	Sutinku, kad paraiškoje ir kitose Agentūrai teikiamuose dokumentuose esantys mano asmens ir kiti duomenys būtų apdorojami ir saugomi paramos administravimo ir informacinėse sistemose ir kad Agentūra gautų mano asmens ir kitus duomenis paramos administravimo klausimais iš kitų juridinių asmenų, registrų ar duomenų bazių. 
	⬜

	13.
	Pildymo data
	20     m.     mėn.    d.
	



* 1, 5 ir 6 punktus pildo tik juridiniai asmenys.

	(Įstaigos vadovo pareigų pavadinimas)
	(parašas)
	(vardas pavardė)



(Rengėjo nuoroda – vardas, pavardė, tel. Nr., el. p.)

_________________


Nuostolių dėl užkrečiamųjų ligų – galvijų tuberkuliozės,
galvijų bruceliozės, enzootinės galvijų leukozės – židinio
galvijų bandoje sunaikinimo įvertinimo ir atlyginimo
taisyklių
3 priedas 
(2011 m. gegužės 9 d. įsakymo Nr. 3D-389 redakcija)

(Pažymos forma)

___________________ SAVIVALDYBĖ

PAŽYMA 
APIE LĖŠŲ POREIKĮ NUOSTOLIAMS UŽ PRIVERSTINAI DĖL UŽKREČIAMŲJŲ LIGŲ – GALVIJŲ TUBERKULIOZĖS, GALVIJŲ
BRUCELIOZĖS, ENZOOTINĖS GALVIJŲ LEUKOZĖS – PASKERSTŲ GALVIJŲ, PRARASTŲ PAJAMŲ DĖL VMVT TAIKYTŲ
APRIBOJIMŲ IR DRAUDIMŲ, PATIRTŲ SUNKUMŲ, ĮSIGIJANT NAUJUS GALVIJUS ATLYGINTI

____________ Nr. ________
________________________
(sudarymo vieta)

Nacionalinei mokėjimo agentūrai
prie Žemės ūkio ministerijos

	Eil. Nr.
	Asmens / įmonės kodas
	Vardas, pavardė
	Įmonės pavadinimas
	Banko kodas
	Atsiskaitomosios sąskaitos Nr.
	Valstybės pagalbos suma, Lt
	Išmokos kodas*
	Savivaldybės kodas

	
	
	
	
	
	
	
	
	

	
	
	
	
	
	Iš viso
	
	
	



Išmokos kodas*: NPULG – kompensacija už priverstinai dėl užkrečiamųjų ligų paskerstus galvijus.

	Nuostolių, patirtų likviduojant gyvūnų užkrečiamųjų ligų protrūkius, įvertinimo komisijos atstovas 
	__________
(parašas)
	_____________________
(vardas, pavardė)



(Rengėjo nuoroda – vardas, pavardė, tel. Nr., el. p.)

_________________


Nuostolių dėl užkrečiamųjų ligų – galvijų
tuberkuliozės, galvijų bruceliozės, enzootinės
galvijų leukozės – židinio galvijų bandoje
sunaikinimo įvertinimo ir atlyginimo taisyklių
4 priedas
(2011 m. gegužės 9 d. įsakymo Nr. 3D-389
[bookmark: _GoBack]redakcija)

(Pinigų užsakymo paraiškos forma)

_	
(institucijos pavadinimas)
_	
(institucijos kodas, adresas, tel., faks. Nr., el. p.)

Lietuvos Respublikos žemės ūkio ministerijai

PINIGŲ UŽSAKYMO PARAIŠKA

__________Nr.________
(data)

_	
(programos pavadinimas)

	Atsiskaitomoji sąskaita
	
	
	
	
	
	
	
	
	
	
	
	
	
	
	
	
	
	
	
	



	Banko pavadinimas
	
	
	
	
	
	
	
	
	
	
	
	
	
	
	
	



	Programos kodas 
	
	
	



	Priemonės/ projekto kodas
	Priemonės arba projekto pavadinimas
	Funkcinė klasifikacija
	Ekonominė klasifikacija
	Priskaičiuota mokėtina suma, litais
	Priimtos nepanaudotos lėšos, litais
	Išimtos iš PU paraiškos lėšos, litais
	Užsakoma suma, litais

	
	
	
	
	
	
	
	

	
	
	
	
	
	
	
	

	
	
	
	
	
	
	
	



	Finansų ir apskaitos departamento direktorius 
A. V.
	__________
(parašas)
	__________________
(vardas, pavardė)



	Mokėjimo skyriaus vedėjas
	__________
(parašas)
	__________________
(vardas, pavardė)




	____________________
(ministerijos darbuotojo pareigų pavadinimas)
___________
(parašas)
____________________
(vardas, pavardė)
____________
(data)
	Žyma apie paraiškos patikrinimą
_____________
(parašas)
_________________
(vardas, pavardė)
_______________
(data)

Žyma apie paraiškos įvykdymą
_______________
(parašas)
_____________________
(vardas, pavardė)
_______________
(data)



_________________
image1.wmf

